खाद्य कीमतें उपभोक्ता से उत्पादक को स्थानांतरित होती हैं। खाद्य पदार्थों की उच्च कीमतों का अर्थ है अमीरों से गरीबों की ओर अधिक धन का हस्तांतरण। देश में कृषि क्षेत्र के उत्पादन का मूल्य करीब 25 लाख करोड़ रुपये है। अगर यह मान लिया जाए कि इसका 60 फीसदी यानी 15 लाख करोड़ रुपये का उपभोग ऊपरी आधा वर्ग कर लेता है तो कीमतों में 10 फीसदी बढ़ोतरी का अर्थ यह हुआ कि 1.5 लाख करोड़ रुपये की राशि कृषि क्षेत्र में आएगी। अगर खाद्य महंगाई में महज 2 फीसदी गिरावट आती है तो 30,000 करोड़ रुपये हस्तांतरित होंगे। शीर्ष आधे हिस्से में एकत्रित 1.2 लाख करोड़ रुपये की राशि बताती है कि वित्तीय बचत में इजाफा हो रहा है और खपत में भी। इस हस्तांतरण का अभाव भी कमजोर व्यापक खपत की वजह हो सकता है।